ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતના બીજા ક્રમિક દિવસે દૈનિક નવા કેસ 1 લાખથી ઓછા
ભારતનો એક્ટિવ કેસ લોડ 57 દિવસ પછી વધુ ઘટીને 13 લાખથી પણ ઓછા થઈ ગયો છે
સક્રિય કિસ્સાઓમાં છેલ્લા 24 કલાકમાં કેસ ઘટીને 72,287 થયા
સળંગ 27મા દિવસે પણ દૈનિક ધોરણે નવા કેસ કરતાં નવા સાજા થનારાનો આંકડો વધારે નોંધાયો
રિકવરી રેટ સતત વધીને 94.55 ટકા થયો
સાજા થવાનો દર વધીને 93.94% સુધી પહોંચ્યો
દૈનિક પોઝિટીવિટી દર 6.66% થયો જે સતત 16 દિવસથી 10%ની નીચે છે
છેલ્લા 24 કલાકમાં 27. 7 લાખ લોકોને રસી આપવામાં આવી
છેલ્લા 24 કલાકમાં ભારતમાં 92,596 નવા કેસ નોંધાયા છે. દેશમાં હાલમાં સતત 2 દિવસ થી 1 લાખથી ઓછા દૈનિક નવા કેસ નોંધાયા છે. જે કેન્દ્ર, રાજ્યો/કેન્દ્રશાસિત પ્રદેશો દ્વારા “સંપૂર્ણ સરકાર” અભિગમને અનુરૂપ સહયોગી અને સતત પ્રયત્નોનું પરિણામ છે.
ભારત સક્રિય કેસોમાં સતત ઘટાડો નોંધાઈ રહ્યો છે. દેશનો સક્રિય કેસ લોડ આજે પણ 12,31,415ની સપાટીએ છે. સતત સાત દિવસો માટે કેસલોડ 20 લાખથી નીચે રહ્યો છે.
છેલ્લા 24 કલાકમાં વધુ 72,287 દર્દીઓનો ચોખ્ખો ઘટાડો થયો છે અને દેશમાં આજદિન સુધીમાં નોંધાયેલા કુલ પોઝિટીવ કેસમાંથી સક્રિય કેસોની સંખ્યા 4.23% રહી છે.
ભારતનો દૈનિક સાજા થવાની ટકાવારી સતત 27 મા દિવસે દૈનિક નવા કેસની સરખામણીએ આગળ વધી રહી છે. છેલ્લા 24 કલાકમાં 1,62,664 દર્દીઓ સાજા થયા હોવાનું નોંધાયું છે.
છેલ્લા 24 કલાક દરમિયાન એક દિવસમાં નવા નોંધાયેલા કેસોની સરખામણીએ સાજા થયેલા દર્દીઓની સંખ્યા 70,068 વધારે નોંધાઇ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,75,04,126 દર્દીઓ સાજા થઇ ગયા છે અને છેલ્લા 24 કલાકમાં 1,62,664 દર્દીઓ સાજા થયા છે. જેને કારણે એકંદરે સાજા થવાનો દર વધીને 94.84% થયો છે.
છેલ્લા 24 કલાકમાં દેશમાં 19,85,967 પરીક્ષણો કરવામાં આવ્યા છે અને આજદિન સુધીમાં થયેલા કુલ પરીક્ષણોની સંખ્યા 37 કરોડ  થઇ ગઇ છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટી હાલમાં 5.66% નોંધાયો છે જ્યારે દૈનિક પોઝિટીવિટી દર ઘટ્યો છે અને આજે 4.66% નોંધાયો છે. સળંગ 16 દિવસથી આ દર 10%થી નીચે જળવાઇ રહ્યો છે.
દેશભરમાં ચાલી રહેલા કોવિડ-19 રસીકરણ અભિયાનના ભાગરૂપે આજદિન સુધીમાં દેશમાં કોવિડ-19 વિરોધી રસીના કુલ 23.90 કરોડ ડોઝ આપવામાં આવ્યા છે. આજે રાષ્ટ્રવ્યાપી રસીકરણ ડ્રાઇવ હેઠળ છેલ્લા 24 કલાકમાં 27,76,096 રસીના ડોઝ આપવામાં આવ્યા હતા.
આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 33,44,533 સત્રોનું આયોજન કરીને રસીના કુલ 23,90,58,360 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
99,96,113
|
|
બીજો ડોઝ
|
|
68,94,206
|
|
FLWs
|
|
પ્રથમ ડોઝ
|
|
1,63,86,094
|
|
બીજો ડોઝ
|
|
87,28,340
|
|
18 થી 44 વર્ષનું વયજૂથ
|
|
પ્રથમ ડોઝ
|
|
3,18,51,951
|
|
બીજો ડોઝ
|
|
3,18,313
|
|
45 થી 60 વર્ષનું વયજૂથ
|
|
પ્રથમ ડોઝ
|
|
7,26,04,407
|
|
બીજો ડોઝ
|
|
1,15,39,053
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
6,12,98,568
|
|
બીજો ડોઝ
|
|
1,94,41,315
|
|
કુલ
|
|
23,90,58,360
કૌશલ્ય વિકાસ અને ઉદ્યમિતા મંત્રાલય
ડિજિટલ ઇન્ડિયા ગુજરાતના પરંપરાગત ઉદ્યોગોને આગળ ધપાવી શકે છે: રાજ્યમંત્રી રાજીવ ચંદ્રશેખર
ઇલેક્ટ્રોનિક્સ અને IT તેમજ કૌશલ્ય વિકાસ અને ઉદ્યોગ સાહસિકતા મંત્રાલયના કેન્દ્રીય રાજ્ય મંત્રી શ્રી રાજીવ ચંદ્રશેખરે આજે જણાવ્યું હતું કે, ગુજરાત દ્વારા હાથ ધરવામાં આવેલી ડિજિટલ ઇન્ડિયા પહેલો હીરા, કાપડ અને ફાર્માસ્યુટિકલ્સ જેવા તેના પરંપરાગત ઉદ્યોગોને સમર્થન આપવામાં ઘણી મોટી ભૂમિકા નિભાવી શકે છે.
સુરત ખાતે આવેલી વીર નર્મદ દક્ષિણ ગુજરાત યુનિવર્સિટીમાં વિદ્યાર્થીઓ, સ્ટાર્ટઅપ અને ઉદ્યોગ સાહસિકોને સંબોધન કરતી વખતે તેમણે જણાવ્યું હતું કે, “ગુજરાતના ભવિષ્યને તેના પરંપરાગત ક્ષેત્રોની સાથે સાથે ડિજિટલ ટેકનોલોજી દ્વારા દોરી શકાય છે. જો ‘S’ નો અર્થ સુરત છે, તો તેનો અર્થ સ્ટાર્ટઅપ્સ પણ થાય છે, ડાયમંડનો ‘D’, ડિજિટલનું પ્રતીક પણ બની શકે છે અને ટેક્સટાઇલનો ‘T’, ટેકનોલોજી માટે પણ હોઇ શકે છે.”
પ્રધાનમંત્રી નરેન્દ્ર મોદીના ન્યૂ ઇન્ડિયાના વિચારને આગળ ધપાવવામાં ગુજરાત અગ્રેસર રહેતું હોવાની પ્રસંશા કરતાં શ્રી ચંદ્રશેખરે જણાવ્યું હતું કે, “જો ભારત સમગ્ર દુનિયા માટે સેમિકન્ડક્ટર રાષ્ટ્ર બનવા જઇ રહ્યું છે, તો ગુજરાત સમગ્ર ભારતમાં પોતાની સેમિકન્ડક્ટર નીતિ ઘડનારું દેશનું પ્રથમ સેમિકન્ટક્ટર રાજ્ય હશે."
આવનારા દાયકાને ભારતના ટેકડ તરીકે ઉલ્લેખ કરતા, જે યુવાનો માટે તકો ઉભી કરશે, તેમણે જણાવ્યું હતું કે પ્રધાનમંત્રી મોદીના નેતૃત્વમાં ભારતે કોવિડના કારણે મોટો આંચકો લાગ્યો હોવા છતાં ઘણા સીમાચિહ્નો પ્રાપ્ત કર્યા છે. શ્રી ચંદ્રશેખરે જણાવ્યું હતું કે, માત્ર સ્ટાર્ટઅપ્સ અને યુનિકોર્ન્સની સંખ્યામાં જ વધારો થયો છે એવું નથી, પરંતુ તેમણે નવા અવસરો પણ ઉભા કર્યા છે. તેમણે ટાંક્યું હતું કે, “આજે આપણી પાસે ડ્રોન ક્ષેત્રમાં 680 ઇનોવેટર્સ છે અને 120 સ્પેસ ટેકનોલોજી છે જેઓ લોન્ચ વ્હીકલ્સ, મિશન કંટ્રોલ વ્હીકલ્સ વગેરેમાં છે – આવું તો પહેલાં ક્યારેય સાંભળ્યું પણ નહોતું.”
તમામ ભારતીયોના સશક્તીકરણ માટે પ્રધાનમંત્રી નરેન્દ્ર મોદીની દૂરંદેશીને શેર કરતા મંત્રીશ્રીએ જણાવ્યું હતું કે, “અગાઉના સમયમાં, ભારતમાં લોકશાહી નિષ્ક્રિય હતી, જેમાં મોટા પાયે ભ્રષ્ટાચાર અને છીંડા હતા, જ્યારે આજે ડિજિટલ ઇન્ડિયા કાર્યક્રમે લાભાર્થીઓને સબસિડી અને જાહેર સેવાઓના વિતરણમાં કાર્યક્ષમતા લાવવાનું સુનિશ્ચિત કર્યું છે. લાભાર્થી માટે ફાળવવામાં આવતો એક એક પૈસો ડાયરેક્ટ એકાઉન્ટ ટ્રાન્સફર દ્વારા સીધો તેમના સુધી પહોંચે છે.”
શ્રી ચંદ્રશેખરે જણાવ્યું હતું કે, “ડબલ એન્જિન કી સરકાર કરે સપને સાકર” નું સૂત્ર રાજકીય ન હતું અને તે એવી સાચી આર્થિક ભાગીદારી બતાવે છે જેના પરિણામે ખાસ કરીને યુવાનો સહિત સૌના માટે તકો ઊભી થાય છે.
મંત્રીશ્રીએ વિદ્યાર્થીઓ સાથે ‘પ્રશ્નોત્તરી’ સત્રમાં ભાગ લીધો હતો અને ગુજરાતમાં કૌશલ્યની તકોથી માંડીને MSMEની વૃદ્ધિ તેમજ જિલ્લા કૌશલ્ય વિકાસ યોજનાની તૈયારી જેવા વિષયો પરના તેમના પ્રશ્નોના જવાબો આપ્યા હતા.
બાદમાં શ્રી ચંદ્રશેખરે સાર્વજનિક યુનિવર્સિટી, ગુજરાત ખાતે યોજવામાં આવેલા સત્રમાં ઉદ્યોગજગતના અગ્રણીઓ, શિક્ષણવિદો અને શહેરના અન્ય પ્રતિષ્ઠિત લોકો સાથે સંવાદ કર્યો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 142
ગ્રામીણ વિકાસ મંત્રાલય
આઝાદી કા અમૃત મહોત્સવ’ ના ભાગરૂપે એક સપ્તાહમાં 2614 SHG ઉદ્યોગસાહસિકોને 8.60 કરોડ રૂપિયાની કોમ્યુનિટી એન્ટરપ્રાઇઝ ફંડ  લોન આપવામાં આવી
SHG ઉદ્યોગસાહસિકોને ઉદ્યોગસાહસિકતા અંગે પ્રારંભિક તાલીમ આપવામાં આવી
‘આઝાદી કા અમૃત મહોત્સવ’ ના ભાગ રૂપે, ગ્રામીણ વિકાસ મંત્રાલયે એક સપ્તાહમાં 2614 SHG ઉદ્યોગસાહસિકોને રૂ. 8.60 કરોડની કોમ્યુનિટી એન્ટરપ્રાઇઝ ફંડ  લોન આપી. સ્ટાર્ટ અપ વિલેજ એન્ટરપ્રિન્યોરશિપ પ્રોગ્રામ હેઠળ 19 રાજ્યોમાં તેમના ગામોમાં તેમના માઇક્રો-એન્ટરપ્રાઇઝ શરૂ કરવા માટે લોન આપવામાં આવી હતી.
અમૃત મહોત્સવની ઉજવણી દરમિયાન 6થી 12 સપ્ટેમ્બર, 2021ના સપ્તાહમાં સ્ટાર્ટ-અપ વિલેજ એન્ટરપ્રિન્યોરશિપ પ્રોગ્રામ  અંતર્ગત વિવિધ પ્રવૃત્તિઓનું આયોજન કરવામાં આવ્યું હતું. આ કાર્યક્રમો SVEP યોજના વિશે જાગૃતિ લાવવા અને ગ્રામીણ વિસ્તારોમાં માઇક્રો-બિઝનેસ શરૂ કરવા માંગતા SHG સભ્યોને કેવી રીતે ટેકો આપે છે તેના પર કેન્દ્રિત છે. આ કાર્યક્રમોમાં જનપ્રતિનિધિઓ, સરકારી અધિકારીઓ અને સમુદાય આધારિત સંસ્થાઓએ ભાગ લીધો હતો.
આ કોમ્યુનિટી એન્ટરપ્રાઇઝ ફંડ  લોન પ્રદાન કરતા પહેલા, SHG ઉદ્યોગસાહસિકોને ઉદ્યોગસાહસિકતા અંગે પ્રારંભિક તાલીમ આપવામાં આવી હતી અને તેમના સૂચિત વ્યવસાયની વિગતવાર વ્યવસાય યોજના તૈયાર કરવામાં આવી હતી.
આ પહેલમાં ભાગ લેનાર રાજ્યો છે - આંધ્ર પ્રદેશ, આસામ, બિહાર, છત્તીસગઢ, ગુજરાત, હરિયાણા, ઝારખંડ, કેરળ, મધ્યપ્રદેશ, મણિપુર, મેઘાલય, મિઝોરમ, ઓડિશા, પંજાબ, રાજસ્થાન, તેલંગાણા, ઉત્તર પ્રદેશ, ઉત્તરાખંડ અને પશ્ચિમ બંગાળ.
આ કાર્યક્રમો દરમિયાન, SHG ઉદ્યોગસાહસિકોએ તેમના અનુભવો અને તેમના ગામોમાં તેમના પોતાના સાહસો શરૂ કરવા, ઉદ્યોગસાહસિક બનવાની યાત્રા અને સ્ટાર્ટ-અપ વિલેજ એન્ટરપ્રિન્યોરશિપ પ્રોગ્રામ  હેઠળ મળેલા વિવિધ સમર્થનો શેર કર્યા. તેઓએ વેપાર કરવા અને તેને સફળ બનાવવા અને મજબૂત બજાર જોડાણ બનાવવાનાં પગલાં સમજવા માટે નિયમિત હેન્ડહોલ્ડિંગની મજબૂતાઈ પર પણ ભાર મૂક્યો.
સ્ટાર્ટ-અપ વિલેજ એન્ટરપ્રિન્યોરશિપ પ્રોગ્રામ  ગ્રામીણ વિસ્તારોમાં સાહસોને પ્રોત્સાહન આપવા માટે NRLM હેઠળ એક પેટા યોજના છે. SVEP નો ઉદ્દેશ બ્લોકમાં એન્ટરપ્રાઇઝ ડેવલપમેન્ટ માટે ઇકો-સિસ્ટમ સેટ કરવાનો છે. આમાં કોમ્યુનિટી રિસોર્સ પર્સન-એન્ટરપ્રાઇઝ પ્રમોશન  નો કેડર છે જે ઉદ્યોગસાહસિકોને બિઝનેસ સપોર્ટ સર્વિસ પૂરી પાડશે. આ યોજનામાં બિઝનેસ આઈડિયાની ઓળખ, બિઝનેસ પ્લાનની તૈયારી, લોન અને અન્ય સપોર્ટ જેવા કે માર્કેટિંગ, એકાઉન્ટ્સ જાળવવા અને બિઝનેસ નિર્ણયો લેવાનો સમાવેશ થાય છે. વધુમાં, ઇકો-સિસ્ટમમાં ઉદ્યોગસાહસિકોની તાલીમ અને ક્ષમતા નિર્માણ, ઉદ્યોગો શરૂ કરવા માટે બીજ મૂડી, ઉત્પાદનો અને સેવાઓ માટે માર્કેટિંગ સપોર્ટ વગેરેનો પણ સમાવેશ થાય છે. આ ઉપરાંત, બ્લોક રિસોર્સ સેન્ટર , એન્ટરપ્રાઇઝ પ્રમોશન માટે સિંગલ પોઇન્ટ સોલ્યુશન પણ ઇકો-સિસ્ટમના ભાગ રૂપે વિકસાવવામાં આવ્યું છે.
ઉત્તર પ્રદેશના ગ્રામીણ વિકાસ મંત્રી શ્રી રાજેન્દ્ર પ્રતાપ સિંહે ઉત્તર પ્રદેશના વારાણસીના સેવાપુરી બ્લોકમાં SVEP BRC ઓફિસનું ઉદ્ઘાટન કર્યું.
ઉત્તર પ્રદેશ સરકારના ગ્રામ વિકાસ મંત્રી શ્રી રાજેન્દ્ર પ્રતાપ સિંહે સેવાપુરી બ્લોક, વારાણસી, ઉત્તર પ્રદેશમાં એન્ટરપ્રાઇઝને સીઇએફ લોન ચેક આપ્યો
રાજસ્થાનના બારન જિલ્લાના અંત બ્લોકમાં સાહસોને CEF લોન ચેક મળ્યો
કોલાસિબ SVEP બ્લોક, મિઝોરમમાં એન્ટરપ્રાઇઝને CEF લોન ચેક મળ્યો
SD/GP/BT
(Visitor Counter : 376
પ્રધાનમંત્રીનું કાર્યાલય
પ્રધાનમંત્રીએ 49મી રાજ્યપાલોની પરિષદના ઉદઘાટન સત્રને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવન ખાતે રાજ્યપાલોની 49મી પરિષદના ઉદઘાટન સત્રને સંબોધન કર્યું હતું.
પ્રધાનમંત્રીએ એ વિષય પર વિસ્તૃત ચર્ચા કરી કે કઈ રીતે રાજ્યપાલોએ તેમના બહોળા અનુભવનો જીવનના વિવિધ તબક્કાઓમાં મહત્તમ ઉપયોગ કરવો જોઇએ કે જેથી કરીને લોકો વિવિધ કેન્દ્રીય વિકાસ યોજનાઓ અને પહેલોનો વધુમાં વધુ લાભ ઉઠાવી શકે. તેમણે કહ્યું કે રાજ્યપાલોની સંસ્થા દેશના સમવાયીતંત્ર અને બંધારણીય માળખામાં મહત્વની ભૂમિકા ધરાવે છે.
તેમણે કહ્યું કે એવા રાજ્યોના રાજ્યપાલો કે જ્યાં મહત્વાકાંક્ષી આદિવાસી સમુદાયની સંખ્યા વધુ છે ત્યાં સાથે એ બાબતની ખાતરી કરી શકે છે કે આદિવાસી સમુદાયને શિક્ષણ, રમતગમત અને નાણાકીય સમાવેશીતાના ક્ષેત્રમાં સરકારી પહેલોમાંથી લાભ પ્રાપ્ત થઈ શકે. તેમણે કહ્યું કે આદિવાસી સમુદાયે સ્વતંત્રતા ચળવળમાં મહત્વની ભૂમિકા અદા કરી છે અને ડિજિટલ સંગ્રહાલયોનાં માધ્યમથી તેમનું સન્માન થવું જોઈએ અને ભાવી પેઢી માટે તેમની સાચવણી થવી જોઈએ.
પ્રધાનમંત્રીએ એ બાબત નોંધી કે રાજ્યપાલો એ વિશ્વવિદ્યાલયોનાં કુલાધિપતિ પણ છે. તેમણે કહ્યું કે 21 જૂનના રોજ આંતરરાષ્ટ્રીય યોગ દિવસને યુવાનો વચ્ચે યોગ અંગે વધુ જાગૃતિ કેળવવા માટેના એક અવસર તરીકે ઉપયોગ કરી શકાય તેમ છે. એ જ રીતે, તેમણે ભારપૂર્વક જણાવ્યું કે વિશ્વવિદ્યાલયો પણ મહાત્મા ગાંધીની 150મી જન્મ જયંતીની ઉજવણી માટે કેન્દ્રીય ભૂમિકા નિભાવી શકે તેમ છે.
પ્રધાનમંત્રી રાષ્ટ્રીય પોષણ અભિયાન, ગામડાઓનું વિદ્યુતીકરણ અને મહત્વાકાંક્ષી જિલ્લાઓમાં વિકાસના માપદંડો જેવા વિકાસના મહત્વના વિષયોનો પણ પ્રધાનમંત્રીએ ઉલ્લેખ કર્યો હતો. તેમણે સૂચન કર્યું કે રાજ્યપાલો વિદ્યુતીકરણના ત્વરિત ફાયદાઓ અંગે જાણવા માટે કેટલાક તાજેતરમાં વિદ્યુતીકરણ પામેલા ગામડાઓની મુલાકાત પણ લઇ શકે છે.
તેમણે કહ્યું કે તાજેતરના 14મી એપ્રિલથી શરુ થયેલ ગ્રામ સ્વરાજ અભિયાન દરમિયાન 16,000થી વધુ ગામડાઓમાં સરકારની મુખ્ય સાત યોજનાઓને સંપૂર્ણ રીતે અમલમાં મુકવામાં આવી. તેમણે કહ્યું કે આ ગામડાઓ જન ભાગીદારીના માધ્યમથી સાત સમસ્યાઓથી મુક્ત થયા છે. તેમણે કહ્યું કે ગ્રામ સ્વરાજ અભિયાન હવે 15મી ઓગસ્ટની લક્ષ્યાંકિત તારીખ સાથે વધુ 65,000 ગામડાઓમાં વિસ્તૃત થઇ રહ્યું છે.
પ્રધાનમંત્રીએ સૂચન કર્યું કે રાજ્યપાલોની 50મી પરિષદનું આયોજન પણ તાત્કાલિક શરુ કરી દેવામાં આવે. આ પ્રયત્ન વડે આ વાર્ષિક કાર્યક્રમને વધુ ઉત્પાદક બનાવવા પર ધ્યાન કેન્દ્રીત થવું જોઈએ.
NP/J.Khunt/RP
(Visitor Counter : 168
સ્વાસ્થ્ય અને પરિવાર કલ્યાણ મંત્રાલય
પોલિયો પેટા-રાષ્ટ્રીય રસીકરણ દિવસ 19મી જૂન 2022થી 11 રાજ્યો/ કેન્દ્રશાસિત પ્રદેશોમાં યોજાશે
5 વર્ષથી ઓછી ઉંમરના લગભગ 3.9 કરોડ બાળકોને બૂથ, ઘરે-ઘરે, મોબાઈલ અને ટ્રાન્ઝિટ ટીમ દ્વારા પોલિયો ટીપાં પીવડાવવાનો લક્ષ્યાંક છે.
બાળકોને વધારાની સુરક્ષા પૂરી પાડવા માટે, ભારત સરકારે તેના નિયમિત રસીકરણ કાર્યક્રમમાં ઇન્જેક્ટેબલ નિષ્ક્રિય પોલિયો વાયરસ રસી દાખલ કરી છે.
પોલિયો રસીના ટીપાં પીવડાવવા માટે 2022 માટે પ્રથમ પેટા-રાષ્ટ્રીય રસીકરણ દિવસ 19મી જૂન 2022થી દેશના 11 રાજ્યો/ કેન્દ્રશાસિત પ્રદેશોમાં, બિહાર, ચંદીગઢ, દિલ્હી, ગુજરાત, હરિયાણા, ઝારખંડ, મહારાષ્ટ્ર, પંજાબ, રાજસ્થાન, ઉત્તરાખંડ અને પશ્ચિમ બંગાળમાં યોજવામાં આવી રહ્યો છે..
આ પોલિયો અભિયાન દરમિયાન, 5 વર્ષથી ઓછી ઉંમરના લગભગ 3.9 કરોડ બાળકોને બૂથ, ઘરે-ઘરે, મોબાઈલ અને ટ્રાન્ઝિટ ટીમ દ્વારા પોલિયોના ટીપાં પીવડાવવાનો લક્ષ્યાંક છે. બાળકોને વધારાની સુરક્ષા પૂરી પાડવા માટે, ભારત સરકારે તેના નિયમિત રસીકરણ કાર્યક્રમમાં ઇન્જેક્ટેબલ નિષ્ક્રિય પોલિયો વાયરસ રસી પણ દાખલ કરી છે.
WHOના દક્ષિણ-પૂર્વ એશિયા ક્ષેત્રના અન્ય 10 દેશો સાથે ભારતને 27મી માર્ચ 2014ના રોજ પોલિયો મુક્ત પ્રમાણિત કરવામાં આવ્યું હતું. દેશમાં પોલિયોનો છેલ્લો કેસ 13મી જાન્યુઆરી 2011ના રોજ પશ્ચિમ બંગાળના હાવડામાંથી નોંધાયો હતો.
વૈશ્વિક સ્તરે, પોલિયો હજુ પણ બે દેશો, અફઘાનિસ્તાન અને પાકિસ્તાનમાં સ્થાનિક છે. ભારતને "પોલિયો-મુક્ત" પ્રમાણિત કરવામાં આવ્યું હોવા છતાં, જંગલી પોલિયો વાયરસની આયાત અથવા રસીથી મેળવેલ પોલિયો વાયરસના ઉદભવનું જોખમ વૈશ્વિક નાબૂદી સુધી ચાલુ રહે છે, જે દેશમાં ઉચ્ચ વસતી રોગપ્રતિકારક શક્તિ અને સંવેદનશીલ દેખરેખ જાળવવાની જરૂરિયાતને પ્રકાશિત કરે છે.
જ્યારે ભારત યુનિવર્સલ ઇમ્યુનાઇઝેશન પ્રોગ્રામ  હેઠળ વધારાની રસીઓ રજૂ કરીને તેના બાળકોને વધુને વધુ રસી-પ્રિવેન્ટેબલ ડિસીઝ થી બચાવવાના પ્રયાસો કરી રહ્યું છે, ત્યારે તે મહત્વનું છે કે તમામ રસીઓ દેશના દરેક છેલ્લા બાળક સુધી પણ પહોંચે. રાષ્ટ્રીય પોલિયો કાર્યક્રમ હેઠળ શીખેલા પાઠ અને સિસ્ટમોનો ઉપયોગ નિયમિત રસીકરણને મજબૂત કરવા અને 90% થી વધુ સંપૂર્ણ રસીકરણ કવરેજ પ્રાપ્ત કરવા માટે કરવામાં આવે છે.
રાજ્ય સરકારો અને સંગઠનો જેમ કે WHO, UNICEF, રોટરી ઈન્ટરનેશનલ અને અન્ય ભાગીદારોએ માત્ર પોલિયો નાબૂદીમાં જ નહીં પરંતુ નિયમિત રસીકરણ પહેલને સુધારવામાં પણ નોંધપાત્ર ભૂમિકા ભજવી છે.
તમામ વાલીઓને તેમના 5 વર્ષથી ઓછી ઉંમરના બાળકોને પોલિયોની રસી પીવડાવવા વિનંતી કરવામાં આવે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 672
પ્રધાનમંત્રીનું કાર્યાલય
ઓસ્ટ્રેલિયાનાં પ્રધાનમંત્રીએ ભારતનાં પ્રધાનમંત્રીને ફોન કર્યો
ઓસ્ટ્રેલિયાનાં પ્રધાનમંત્રી આદરણીય સ્કૉટ્ટ મોરિસને પ્રધાનમંત્રી નરેન્દ્ર મોદીને 23 મે, 2019નાં રોજ ટેલિફોન કરી 17મી લોકસભાની ચૂંટણીમાં તેમના વિજય બદલ અભિનંદન પાઠવ્યાં હતા.
પ્રધાનમંત્રીએ ઉલ્લેખ કર્યો હતો કે, ભારત ઓસ્ટ્રેલિયા સાથેના પોતાના સંબંધોને વધારે મબજૂત બનાવવાની બાબતને વિશેષ મહત્ત્વ આપે છે. તેમણે ધ્યાન દોર્યું હતું કે, ભારત અને ઓસ્ટ્રેલિયા સશક્ત અને જીવંત લોકશાહી છે તેમજ બંને દેશો વચ્ચે વધી રહેલા આર્થિક સંબંધો, ઉચ્ચ સ્તરીય સંપર્કો તથા લોકો વચ્ચેના ગાઢ સંબંધોને કારણે આપણા સંબંધોને જે વેગ મળ્યો છે એ આગળ જતા જળવાઈ રહેશે.
પ્રધાનમંત્રીએ ઓસ્ટ્રેલિયામાં તાજેતરમાં સંપન્ન થયેલી ચૂંટણીમાં લિબરલ-નેશનલ કોલિશન પાર્ટીને વિજેતા બનાવવા બદલ પ્રધાનમંત્રી મોરિસનને પણ શુભેચ્છા આપી હતી. તેમણે પ્રધાનમંત્રી મોરિસનને ભારતની મુલાકાત લેવાનાં આમંત્રણનો પુનરોચ્ચાર કર્યો હતો.
DK/NP/J.Khunt/GP/RP
(Visitor Counter : 126
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 146.70 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,71,830 થયું
સક્રિય કેસ કુલ કેસનાં 1% કરતા ઓછા છે, હાલમાં 0.49% છે
સાજા થવાનો દર હાલમાં 98.13% નોંધાયો
છેલ્લા 24 કલાકમાં 11,007 દર્દીઓ સાજા થયા, કુલ વધીને 3,43,06,414 દર્દીઓ સાજા થયા
છેલ્લા 24 કલાકમાં ભારતમાં 37,379 નવા કેસ નોંધાયા
દૈનિક પોઝિટિવીટી દર 3.24% પહોંચ્યો
સાપ્તાહિક પોઝિટિવીટી દર હાલમાં 2.05% છે
કુલ 68.24 કરોડ પરીક્ષણો કરવામાં આવ્યા
ઓમિક્રોન વેરિયન્ટની રાજ્ય મુજબ સ્થિતિ
|
|
નંબર.
|
|
રાજ્ય
|
|
ઓમિક્રોનના કેસની સંખ્યા
|
|
ડિસ્ચાર્જ/ રિકવર્ડ/માઈગ્રેટેડ
|
|
1
|
|
મહારાષ્ટ્ર
|
|
568
|
|
259
|
|
2
|
|
દિલ્હી
|
|
382
|
|
57
|
|
3
|
|
કેરાલા
|
|
185
|
|
58
|
|
|
|
રાજસ્થાન
|
|
174
|
|
88
|
|
4
|
|
ગુજરાત
|
|
152
|
|
85
|
|
5
|
|
તામિલનાડુ
|
|
121
|
|
100
|
|
7
|
|
તેલંગણા
|
|
67
|
|
27
|
|
8
|
|
કર્ણાટક
|
|
64
|
|
18
|
|
9
|
|
હરિયાણા
|
|
63
|
|
40
|
|
10
|
|
ઓડિશા
|
|
37
|
|
1
|
|
11
|
|
પશ્ચિમ બંગાળ
|
|
20
|
|
4
|
|
12
|
|
આંધ્ર પ્રદેશ
|
|
17
|
|
3
|
|
13
|
|
મધ્ય પ્રદેશ
|
|
9
|
|
9
|
|
14
|
|
ઉત્તર પ્રદેશ
|
|
8
|
|
4
|
|
15
|
|
ઉત્તરાખંડ
|
|
8
|
|
5
|
|
|
|
ગોવા
|
|
5
|
|
0
|
|
16
|
|
ચંદિગઢ
|
|
3
|
|
2
|
|
17
|
|
જમ્મુ એન્ડ કાશ્મીર
|
|
3
|
|
3
|
|
18
|
|
આંદામાન અને નિકોબાર ટાપુ
|
|
2
|
|
0
|
|
20
|
|
હિમાચલ પ્રદેશ
|
|
1
|
|
1
|
|
21
|
|
લદાખ
|
|
1
|
|
1
|
|
22
|
|
મણિપુર
|
|
1
|
|
0
|
|
23
|
|
પંજાબ
|
|
1
|
|
1
|
|
|
|
કુલ
|
|
1892
|
|
766
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 185.90 કરોડને પાર
12-14 વર્ષની વય જૂથ માટે 2.27 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 10,889
છેલ્લા 24 કલાકમાં 796 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 0.24%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 185.90 Cr  ને વટાવી ગયું છે. આ 2,25,28,350 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.27 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ ગઈકાલે એટલે કે 10મી એપ્રિલ 2022 પછી શરૂ થયું હતું. પ્રથમ દિવસે, સાવચેતીના 27,401 ડોઝ આપવામાં આવ્યા હતા.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10404154
|
|
બીજો ડોઝ
|
|
10005982
|
|
સાવચેતી ડોઝ
|
|
4550378
|
|
FLWs
|
|
પ્રથમ ડોઝ
|
|
18413999
|
|
બીજો ડોઝ
|
|
17521993
|
|
સાવચેતી ડોઝ
|
|
7039110
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
22748406
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
57701433
|
||
|
બીજો ડોઝ
|
|
39772921
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
555097082
|
|
બીજો ડોઝ
|
|
470729023
|
|
|
|
સાવચેતી ડોઝ
|
|
6190
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
202827997
|
|
બીજો ડોઝ
|
|
186387051
|
|
|
|
સાવચેતી ડોઝ
|
|
21211
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
126796922
|
|
બીજો ડોઝ
|
|
116098640
|
|
સાવચેતી ડોઝ
|
|
12946124
|
|
સાવચેતી ડોઝ
|
|
2,45,63,013
|
|
કુલ
|
|
1,85,90,68,616
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 10,889 થયો છે. દેશના કુલ પોઝિટિવ કેસના 0.03% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 946 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,04,329 છે.
છેલ્લા 24 કલાકમાં 796 નવા કેસ નોંધાયા છે.
છેલ્લા 24 કલાકમાં કુલ 4,06,251 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 79.45 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.24% છે અને દૈનિક સકારાત્મકતા દર 0.20% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
નાણા મંત્રાલય
સંરક્ષણ ક્ષેત્રને અંદાજપત્રીય સહયોગની સરકારની પ્રાથમિકતા
બે સંરક્ષણ ઔદ્યોગિક કોરિડોર વિકસાવવામાં આવશે, સરકાર ઔદ્યોગિક મૈત્રીપૂર્ણ સંરક્ષણ ઉત્પાદન નીતિ 2018 લાવશે
નવી દિલ્હી, 01-02-2018
સંરક્ષણ ક્ષેત્ર માટે જરૂરી બજેટ સુનિશ્ચિત કરવું સરકારની પ્રાથિકતા રહેશે. કેન્દ્રીય નાણાં અને કોર્પોરેટ બાબતોના મંત્રી શ્રી અરૂણ જેટલીએ આજે સંસદમાં સામાન્ય અંદાજપત્ર 2018-19 રજૂ કરતા જણાવ્યું કે પાછલા સાડા ત્રણ વર્ષમાં સંરક્ષણ દળોનાં આધુનિકીકરણ અને કાર્ય ક્ષમતાઓમાં વૃદ્ધિ પર સરકારનો ભાર રહ્યો છે. નાણાં મંત્રીએ દેશની સરહદો પર આવનારા પડકારોનો સામનો કરવા અને જમ્મૂ કાશ્મીર તથા પૂર્વોત્તર ભારતમાં આંતરિક સૂરક્ષાને જાળવી રાખવામાં સૈન્ય દળોની ભૂમિકાની પ્રસંશા કરી હતી.
નાણાં મંત્રીએ જણાવ્યું કે દેશમાં સંરક્ષણ ઉત્પાદન ક્ષમતાને પ્રોત્સાહન માટે ઘણી પહેલો કરાઈ છે, જેથી સંરક્ષણની જરૂતિયાતની બાબતોમાં દેશ આત્મનિર્ભર બની શકે.
શ્રી અરૂણ જેટલીએ કહ્યું કે સંરક્ષણ ઉત્પાદનનાં ક્ષેત્રમાં પ્રત્યેક વિદેશી રોકાણને ઉદાર બનાવવાની સાથે સાથે ખાનગી રોકાણ માટે દ્વાર ખોલી દેવાયા છે. સરકાર દેશમાં બે સંરક્ષણ ઔદ્યોગિક ઉત્પાદન કોરિડોરનાં વિકાસ માટે પગલા લેશે. તેમણે કહ્યું કે સરકાર ઉદ્યોગોને અનુકૂળ ઔદ્યોગિક સંરક્ષણ ઉત્પાદન નીતિ 2018 લાવશે જેથી સાર્વજનિક ક્ષેત્ર, ખાનગી ક્ષેત્ર અને મધ્યમ, લઘુ તથા સૂક્ષ્મ ઉદ્યોગો દ્વારા સ્થાનિક ઉત્પાદનને પ્રોત્સાહિત કરી શકાય.
NP/J.Khunt/GP
(Visitor Counter : 131
પ્રધાનમંત્રીનું કાર્યાલય
પ્રધાનમંત્રીએ જાપાનમાં ભારતીય સમુદાય સાથે વાર્તાલાપ કર્યો
પ્રધાનમંત્રી શ્રી નરેન્દ્ર મોદીએ 23 મે 2022ના રોજ જાપાનમાં ભારતીય ડાયસ્પોરાના 700થી વધુ સભ્યો સાથે સંબોધન કર્યું અને વાર્તાલાપ કર્યો.
આ કાર્યક્રમ પહેલા, પ્રધાનમંત્રીએ જાપાની ઈન્ડોલોજિસ્ટ્સ, ખેલાડીઓ અને સાંસ્કૃતિક કલાકારો સાથે મુલાકાત કરી જેઓ ભારત અને જાપાન વચ્ચે સાંસ્કૃતિક અને લોકો વચ્ચેના આદાનપ્રદાનને પ્રોત્સાહન આપવા માટે યોગદાન આપી રહ્યા છે. પ્રધાનમંત્રી જાપાનમાં પ્રવાસી ભારતીય સન્માન પુરસ્કાર વિજેતાઓને પણ મળ્યા હતા. જાપાનમાં ભારતીય ડાયસ્પોરા 40,000થી વધુ છે.
પ્રધાનમંત્રીએ ભારતીય સમુદાયના સભ્યોની તેમની કુશળતા, પ્રતિભા અને ઉદ્યોગસાહસિકતા અને માતૃભૂમિ સાથેના તેમના જોડાણ માટે પ્રશંસા કરી હતી. સ્વામી વિવેકાનંદ અને રવીન્દ્ર નાથ ટાગોરનું આહ્વાન કરીને, પ્રધાનમંત્રીએ ભારત અને જાપાન વચ્ચેના ઊંડા સાંસ્કૃતિક સંબંધોને રેખાંકિત કર્યા હતા. તેમણે તાજેતરના વર્ષોમાં ભારતમાં થયેલા વિવિધ સામાજિક-આર્થિક વિકાસ અને સુધારાની પહેલનો પણ ઉલ્લેખ કર્યો, ખાસ કરીને ઈન્ફ્રાસ્ટ્રક્ચર, ગવર્નન્સ, ગ્રીન ગ્રોથ, ડિજિટલ ક્રાંતિના ક્ષેત્રોમાં. તેમણે ભારતીય સમુદાયને ‘ભારત ચલો, ભારત સે જુડો’ના અભિયાનમાં જોડાવા અને આગળ વધારવા આમંત્રણ આપ્યું હતું.
SD/GP/JD
(
પ્રધાનમંત્રીનું કાર્યાલય
વાઇબ્રન્ટ ગુજરાત સમિટ 2019 માટે ડેન્માર્કનાં પ્રધાનમંત્રી ભારતની મુલાકાતે
ડેન્માર્કનાં પ્રધાનમંત્રી મહામહિમ શ્રી લાર્સ લોક્કે રાસમુસેન 18-19 જાન્યુઆરી, 2019 દરમિયાન ભારતમાં “વાઇબ્રન્ટ ગુજરાત ગ્લોબલ સમિટ – 2019” માટે આવ્યા છે. આ કાર્યક્રમમાં ડેન્માર્ક ભાગીદાર દેશ તરીકે જોડાયો છે. પ્રધાનમંત્રી રાસમુસેનની સાથે ડેન્માર્કની મોટી કંપનીઓના સીઇઓ સહિત એક વ્યાવસાયિક પ્રતિનિધિમંડળ પણ આવ્યુ છે.
ગાંધીનગરમાં 18 જાન્યુઆરી, 2019નાં રોજ વાઇબ્રન્ટ ગુજરાત સમિટની સાથે પ્રધાનમંત્રી શ્રી નરેન્દ્ર મોદી અને પ્રધાનમંત્રી રાસમુસેને દ્વિપક્ષીય બેઠક યોજી હતી. બંને પ્રધાનમંત્રીઓ અગાઉ એપ્રિલ, 2018માં સ્ટૉકહોમમાં પ્રથમ ઇન્ડિયા-નોર્ડિક સમિટ દરમિયાન મળ્યા હતા.
આ બેઠકમાં બંને નાતઓએ દ્વિપક્ષીય સાથસહકારનાં વિવિધ ક્ષેત્રો પર ચર્ચા કરી હતી અને પારસ્પરિક રસનાં મુદ્દાઓ પર અભિપ્રાયોનુ આદાન-પ્રદાન કર્યું હતું. તેમણે બંને દેશો વચ્ચે દ્વિપક્ષીય વેપાર અને રોકાણ વધારવા મોટી સંભવિતતા પર ભાર મૂક્યો હતો.
ડેન્માર્ક કેટલીક અત્યાધુનિક ટેકનોલોજીમાં આંતરરાષ્ટ્રીય સ્તરે અગ્રણી છે, જે ભારત માટે સુસંગત છે. ડેન્માર્કની કુશળતાઓ, ભારતની સંભવિતતા અને દુનિયાને નવી ટેકનોલોજીની જરૂરિયાતનો ઉલ્લેખ કરીને પ્રધાનમંત્રી મોદીએ ભારત અને ડેન્માર્કનને સંશોધન પ્લેટફોર્મ સ્થાપિત કરવા પ્રોત્સાહન આપ્યુ હતુ, જેમાં ખાદ્ય સુરક્ષા, જળ વ્યવસ્થાપન, જળવાયુ પરિવર્તન અને સતત વિકાસ જેવા મુખ્ય આંતરરાષ્ટ્રીય મુદ્દાઓનું સમાધાન શોધી શકાશે.
આ બેઠક દરમિયાન ભારતનાં શિપિંગ મંત્રાલય અને ડેન્માર્કનાં વાણિજ્ય તથા નાણાકીય મંત્રાલય વચ્ચે દરિયાઈ સંબંધો પર તથા ગોવાનાં પણજીમાં અર્બન લિવિંગ લેબ સ્થાપિત કરવા ઇમેજિન પણજી સ્માર્ટ સિટી ડેવલપમેન્ટ અને નવી દિલ્હી સ્થિત ડેનિશ દૂતાવાસ વચ્ચે કુલ બે સમજૂતી કરાર થયા હતા.
ભારતમાં શિપિંગ, પુનઃપ્રાપ્ય ઊર્જા, પર્યાવરણ, કૃષિ અને ખાદ્ય પ્રસંસ્કરણ જેવા ક્ષેત્રોમાં કામ કરવા ડેન્માર્કની આશરે 130 કંપનીઓને રસ દાખવ્યો છે તથા આ કંપનીઓ સ્માર્ટ અર્બન ડેવલપમેન્ટ અને વેસ્ટમાંથી ઊર્જા જેવા અન્ય ક્ષેત્રોમાં સંબંધો વધારવા પણ આતુર છે. ડેન્માર્કની કેટલીક મોટી કંપનીઓ ગુજરાતમાં શિપિંગ અને પુનઃપ્રાપ્ય ઊર્જાનાં ક્ષેત્રમાં પણ કાર્યરત છે.
પ્રધાનમંત્રી રાસમુસેન આ મુલાકાત દરમિયાન 19 જાન્યુઆરીનાં રોજ નવી દિલ્હીમાં ડેનિશ કલ્ચરલ ઇન્સ્ટિટ્યૂટ અને ડેનિશ દૂતાવાસનાં નવા ભવનનું ઉદઘાટન કરશે. તેઓ આગ્રાની મુલાકાત પણ લેશે.
RP
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ પ્રોફેસર ગોવિંદ સ્વરૂપના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રોફેસર ગોવિંદ સ્વરૂપના અવસાન બદલ શોક વ્યક્ત કર્યો છે.
એક ટ્વિટમાં પ્રધાનમંત્રીએ કહ્યું કે, "પ્રોફેસર ગોવિંદ સ્વરૂપ એક અસાધારણ વૈજ્ઞાનિક હતા. રેડિયો ખગોળશાસ્ત્રમાં તેમની સંશોધક કૃતિએ વૈશ્વિક પ્રશંસા મેળવી છે. તેમના અવસાનથી ખૂબ દુઃખ થયું. તેમના પરિવારજનો અને મિત્રો પ્રત્યે મારી સંવેદના."
SD/GP/BT
(